51762e0bbe2d680ccd9d1ee8fd6ca7b9
### Πως πάω στα Κύθηρα;


travelmyth.gr
2020.34

Όσοι επιθυμούν να ταξιδέψουν στα Κύθηρα, μπορούν να μεταβούν στο νησί με δύο τρόπους: **ακτοπλοϊκώς** ή **αεροπορικώς**.  

  

1. Ακτοπλοϊκώς  

Το λιμάνι των Κυθήρων βρίσκεται στο Διακόφτι και συνδέεται ακτοπλοϊκά τόσο με λιμάνια της ηπειρωτικής Ελλάδας όσο και με λιμάνια νησιών.  

  

Δρομολόγια πλοίων εκτελούνται ανά τακτά χρονικά διαστήματα από το λιμάνι του [Πειραιά](https://www.travelmyth.gr/πειραιας/ξενοδοχεια), με το ταξίδι να διαρκεί περίπου 6 ώρες. Πλοία προς τα Κύθηρα αναχωρούν και από το λιμάνι της [Νεάπολης](https://www.travelmyth.gr/νεαπολη/ξενοδοχεια), με διάρκεια ταξιδιού περίπου 1,5 ώρα και το λιμάνι του [Γυθείου](https://www.travelmyth.gr/γυθειο/ξενοδοχεια), με διάρκεια ταξιδιού περίπου 2,5 ώρες. Πραγματοποιούνται επίσης δρομολόγια πλοίου από τα [Αντικύθηρα](https://www.travelmyth.gr/αντικυθηρα/ξενοδοχεια) και την [Κρήτη](https://www.travelmyth.gr/κρητη/ξενοδοχεια).  

  

2. Αεροπορικώς  

Ο Κρατικός Αερολιμένας Κυθήρων «Αλέξανδρος Αριστοτέλους Ωνάσης» βρίσκεται 23 χλμ μακριά από το κέντρο της πόλης των Κυθήρων. Πτήσεις προς το αεροδρόμιο αυτό πραγματοποιούνται τόσο από την [Αθήνα](https://www.travelmyth.gr/αθηνα/ξενοδοχεια) όσο και από χώρες του εξωτερικού όπως η [Ολλανδία](https://www.travelmyth.gr/ολλανδια/ξενοδοχεια).



5166edc0c73f6aa47ae46e3c388369c0
### Που να μείνω στα Κύθηρα;


travelmyth.gr
2020.34

Στα Κύθηρα θα συναντήσετε όλων των ειδών τα ξενοδοχεία και καταλύματα, για κάθε γούστο και πορτοφόλι. Είτε αποφασίσετε να μείνετε στην πρωτεύουσα του νησιού είτε σε κάποιον από τους 65 παραδοσιακούς οικισμούς, είναι σίγουρο πως θα περάσετε τις πιο ήρεμες και ξεκούραστες διακοπές.  

  

Μπορείτε να επιλέξετε ένα ξενοδοχείο στη [Χώρα ή Κύθηρα](https://www.travelmyth.gr/κυθηρα-κυθηρα/ξενοδοχεια) εάν θέλετε να μείνετε στην πρωτεύουσα του νησιού και κοντά στο μεσαιωνικό Κάστρο. Εάν πάλι προτιμάτε να είστε κοντά στο λιμάνι, τότε ένα κατάλυμα στο [Διακόφτι](https://www.travelmyth.gr/διακοφτι/ξενοδοχεια) είναι η ιδανική επιλογή για εσάς. Πολλά αξιόλογα καταλύματα βρίσκονται και στους παραδοσιακούς οικισμούς ολόγυρα στο νησί, όπως η [Αγία Πελαγία](https://www.travelmyth.gr/αγια-πελαγια-κυθηρα/ξενοδοχεια), ο [Μυλοπόταμος](https://www.travelmyth.gr/μυλοποταμος-κυθηρα/ξενοδοχεια), ο [Αβλέμονας](https://www.travelmyth.gr/αβλεμονας/ξενοδοχεια), το [Λιβάδι](https://www.travelmyth.gr/λιβαδι-κυθηρων/ξενοδοχεια), η [Πλατιά Άμμος](https://www.travelmyth.gr/πλατια-αμμος/ξενοδοχεια), ο [Ποταμός](https://www.travelmyth.gr/ποταμος-κυθηρα/ξενοδοχεια), τα [Μητάτα](https://www.travelmyth.gr/μητατα/ξενοδοχεια), ο [Κάλαμος](https://www.travelmyth.gr/καλαμος-κυθηρα/ξενοδοχεια), η [Κάτω Χώρα](https://www.travelmyth.gr/κατω-χωρα/ξενοδοχεια) και ο [Κάμπος](https://www.travelmyth.gr/καμπος-κυθηρα/ξενοδοχεια).



bae6678e5733aa29fbb13b7d090277dd
### Ποια μέρη έχουν τα Κύθηρα;


travelmyth.gr
2020.34

Στα Κύθηρα θα συναντήσετε περίπου **65 οικισμούς**, άλλοι μεγαλύτεροι και άλλοι μικρότεροι, όλοι τους όμως γραφικοί και με τη δική τους ξεχωριστή ομορφιά.  

  

Η πρωτεύουσα των Κυθήρων είναι η **Χώρα ή Κύθηρα**, ένας γραφικός οικισμός όπου βρίσκεται και το Ενετικό Κάστρο. Το λιμάνι του νησιού βρίσκεται στο **Διακόφτι**, ενώ ο **Μυλοπόταμος** είναι ένας δημοφιλής παραδοσιακός οικισμός που φιλοξενεί αρκετά από τα αξιοθέατα του νησιού.  

  

Τα **Αρωνιάδικα**, ο **Αβλέμονας**, το **Καψάλι**, το **Λιβάδι**, τα **Μητάτα**, η **Πλατιά Άμμος**, ο **Ποταμός**, ο **Κάλαμος**, τα **Βιαράδικα**, ο **Καραβάς**, η **Αγία Πελαγία** και η **Παλαιόπολη** είναι μερικοί ακόμα παραδοσιακοί οικισμοί που θα συναντήσετε στο νησί.



ebe8428fd807005dc4263a2515d9059d
### Ποια είναι τα αξιοθέατα στα Κύθηρα;


travelmyth.gr
2020.34

Τα Κύθηρα διαθέτουν πάμπολλα αξιοθέατα τόσο ιστορικά όσο και φυσικά, χαρίζοντάς σας την ευκαιρία να εξερευνήσετε αυτά που σας κινούν περισσότερο το ενδιαφέρον.  

  

Πάνω από τη Χώρα των Κυθήρων θα συναντήσετε το **Ενετικό Κάστρο**, το οποίο χτίστηκε κατά τον 16ο περίπου αιώνα. Εάν σας συναρπάζουν τα μεσαιωνικά κάστρα, τότε μπορείτε να επισκεφθείτε και το **Κάστρο της Κάτω Χώρας** στον Μυλοπόταμο, έναν εγκαταλειμμένο πλέον μεσαιωνικό οικισμό, ο οποίος κατοικούνταν μέχρι και το 1950. Η **Καστροπολιτεία της Παλαιόχωρας**, γνωστή και ως ο "Μυστράς των Κυθήρων" χτίστηκε κατά τον 12ο αιώνα και λειτούργησε ως η πρωτεύουσα του νησιού, προστατεύοντας πίσω από τα τείχη της τους κατοίκους από τις επιδρομές των πειρατών.  

  

Στο βόρειο τμήμα του νησιού βρίσκεται ο **Φάρος του Μουδαριού**, ή αλλιώς Φανάρι των Κυθήρων, ένας από τους μεγαλύτερους φάρους στην Ελλάδα με ύψος που αγγίζει τα 25 μέτρα, ο οποίος κατασκευάστηκε τον 19ο αιώνα από τους Άγγλους. Την εποχή της Αγγλοκρατίας, κατασκευάστηκε επίσης και το **Κατούνι, η μεγαλύτερη πέτρινη γέφυρα στη Ελλάδα**.  

  

Εάν θέλετε να εμπλουτίσετε τις γνώσεις σας σχετικά με την ιστορία του νησιού, μπορείτε να επισκεφθείτε το **Αρχαιολογικό Μουσείο** στη Χώρα, αλλά και το **Βυζαντινό Μουσείο στο Ναό της Αναλήψεως** στο Κάτω Λιβάδι.  

  

Όσον αφορά τα φυσικά αξιοθέατα, δεν πρέπει να παραλείψετε μία επίσκεψη στον **Καταρράκτη της Νεράιδας ή Φόνισσας** που βρίσκεται κοντά στον Μυλοπόταμο. Πρόκειται για έναν καταρράκτη που περιβάλλεται από πλατάνια και πλούσια βλάστηση, δημιουργώντας ένα μαγικό τοπίο στο οποίο μόνο οι νεράιδες των παραμυθιών θα μπορούσαν να κατοικούν.  

  

Στο κεντρικό τμήμα του νησιού, ανάμεσα στους οικισμούς Μητάτα και Βιαράδικα βρίσκεται το περίφημο **Φαράγγι του Τσάκωνα**, μέσα στο οποίο υπάρχουν λαξευμένες μέσα στους βράχους κάποιες εκκλησίες, αλλά και δύο πηγές, καθιστώντας το ειδυλλιακό προορισμό για πεζοπορία.  

  

Κοντά στο λιμάνι του Καψαλίου, το οποίο δεν χρησιμοποιείται πλέον, θα συναντήσετε τη **βραχονησίδα Χύτρα ή Αυγό**, η οποία φημίζεται για την πανέμορφη θαλάσσια σπηλιά της όπου βρίσκουν καταφύγιο και οι φώκιες. Τέλος, αξίζει να επισκεφθείτε και το **Σπήλαιο της Αγίας Σοφίας** στον Μυλοπόταμο, ένα σπήλαιο περίπου 4 εκατομμυρίων ετών, στο οποίο συναντώνται βυζαντινές αγιογραφίες που χρονολογούνται από τον 13ο αιώνα.



035da0a5211a6a74c4bdb565a313642e
### Ποιες παραλίες έχουν τα Κύθηρα;


travelmyth.gr
2020.34

Στα Κύθηρα θα συναντήσετε πολλές όμορφες παραλίες, άλλες οργανωμένες και άλλες όχι, οι περισσότερες με άμμο αλλά και μερικές με βότσαλο, προσφέροντάς σας τη δυνατότητα να επιλέξετε αυτή που σας ταιριάζει περισσότερο.  

  

Η πιο δημοφιλής παραλία του νησιού είναι το **Καλαδί**, μία παραλία με βότσαλο, μη οργανωμένη, που βρίσκεται κοντά στην Παλαιόπολη, η πρόσβαση στην οποία γίνεται μέσω σκαλοπατιών. Δίπλα στο λιμάνι των Κυθήρων και κοντά στα ταβερνάκια, θα συναντήσετε το **Διακόφτι**, μία παραλία ρηχή και με ψιλή άμμο. Η **Φυρή Άμμος** είναι επίσης μία οργανωμένη και πολυσύχναστη παραλία, ενώ η **Παλαιόπολη** στον ομώνυμο οικισμό είναι και η μεγαλύτερη παραλία του νησιού.  

  

Μερικές πιο ήσυχες παραλίες είναι η **Βλυχάδα**, η **Κομπονάδα**, η **Πλατιά Άμμος**, οι **Φούρνοι**, ο **Λιμνιώνας** και το **Καλάμι**, ενώ πολύ όμορφες είναι και οι εξής παραλίες: **Κακιά Λαγκάδα**, **Αγία Πελαγία**, **Μελιδόνι**, **Καψάλι**, **Χαλκός** και πολλές ακόμα.



92ee7fd914658853b74b380462e1b4dd
### Τι δραστηριότητες μπορώ να κάνω στα Κύθηρα;


travelmyth.gr
2020.34

Τα Κύθηρα είναι ένα νησί με απαράμιλλη φυσική ομορφιά, την οποία μπορείτε να εξερευνήσετε μέσα από διάφορες εξωτερικές δραστηριότητες.  

  

Αρχικά, το νησί αυτό διαθέτει δίκτυο μονοπατιών που είναι ιδανικό για **πεζοπορία**, δίνοντάς σας την ευκαιρία να περπατήσετε σε πανέμορφα φαράγγια, να συναντήσετε καταρράκτες και λίμνες αλλά και φυσικά τοπία στα οποία δεν υπάρχει οδική πρόσβαση. Σε κάποια από αυτά τα μονοπάτια μπορείτε να κάνετε και **ποδηλασία**.  

  

Οι λάτρεις των **θαλάσσιων σπορ** δεν θα μείνουν παραπονεμένοι κατά τη διαμονή τους στο νησί, καθώς η **ιστιοσανίδα**, το **καγιάκ**, αλλά και οι **καταδύσεις** και το **ψάρεμα** είναι πολύ δημοφιλείς δραστηριότητες στα Κύθηρα.  

  

Εάν ωστόσο ψάχνετε για κάποια δραστηριότητα διαφορετική, τότε μπορείτε να λάβετε μέρος στη **συγκομιδή ελιών** εάν βρεθείτε στο νησί την κατάλληλη περίοδο, ή να κάνετε **μαθήματα παραδοσιακών χορών** σε κάποιους από τους συλλόγους του νησιού.



23aa52a1f3f00d19499a55280e752d0f
### Που να πάω στα Κύθηρα;


travelmyth.gr
2020.34

Τα Κύθηρα είναι ιδανικός προορισμός για τους λάτρεις της φύσης και των πανέμορφων τοπίων, τους λάτρεις της ιστορίας και της εξερεύνησης, αλλά και τους ταξιδιώτες που απλώς αποζητούν ένα ήρεμο μέρος για να ξεκουραστούν και να απολαύσουν τη θάλασσα και τον ήλιο.  

  

Σε οποιονδήποτε οικισμό του νησιού κι αν επιλέξετε να μείνετε, είναι σίγουρο πως θα βρείτε κάποια **πανέμορφη παραλία με κρυστάλλινα νερά** για να δροσιστείτε και να χαλαρώσετε. Μετά το μπάνιο σας, μπορείτε να κάνετε μία **βόλτα στα μαγαζιά και τις ταβέρνες** της περιοχής σας και να δοκιμάσετε τις **τοπικές λιχουδιές**.  

  

Εάν σας συναρπάζει η ιστορία, πρέπει να επισκεφθείτε τους **μεσαιωνικούς οικισμούς** των Κυθήρων με κυριότερο το Κάστρο της Χώρας, αλλά και τα **μουσεία του νησιού**, το Αρχαιολογικό Μουσείο στη Χώρα και το Βυζαντινό Μουσείο στο Κάτω Λιβάδι.  

  

Μέσα από τα δεκάδες μονοπάτια του νησιού, μπορείτε να εξερευνήσετε την **πλούσια φυσική ομορφιά των Κυθήρων** και να ανακαλύψετε θησαυρούς όπως τον Καταρράκτη της Νεράιδας ή Φόνισσας κοντά στον Μυλοπόταμο, το Φαράγγι του Τσάκωνα και διάφορα σπήλαια.



a4dc9bfb400c1141a7eaddbef23c513d
### Τι γεύσεις να δοκιμάσω στα Κύθηρα;


travelmyth.gr
2020.34

Κατά τη διάρκεια της διαμονής σας στα Κύθηρα, πρέπει οπωσδήποτε να δοκιμάσετε τις τοπικές λιχουδιές, όπως το **πικάντικο τυρί βουτυροτσίκουδο**, τα **λαδοπαξίμαδα**, το **τσιριγώτικο λουκάνικο**, τις **μελιτζάνες που συνοδεύονται από ξινό τραχανά**, αλλά και **τηγανιτά λουβιά**, ένα πιάτο με κουκιά.  

  

Οι λάτρεις των γλυκών μπορούν να δοκιμάσουν τους **ροζέδες**, ένα γλυκό που αποτελείται από αμύγδαλο, μέλι και ζάχαρη, το **παστιτσέτο**, ένα γλυκό με φρέσκο βούτυρο, μαρμελάδα κυδώνι και βανίλια, **θυμαρίσιο μέλι**, και φυσικά τη **φατουράδα**, ένα ποτό από τσίπουρο, κανελογαρύφαλλο και φρούτα.



5db53268229761ad0dfec54dd61810bd
### Που βρίσκονται τα Κύθηρα;


travelmyth.gr
2020.34

Τα Κύθηρα βρίσκονται στο νότιο τμήμα της Ελλάδας, νότια της [Πελοποννήσου](https://www.travelmyth.gr/πελοποννησος/ξενοδοχεια) και της [Ελαφονήσου](https://www.travelmyth.gr/ελαφονησος/ξενοδοχεια) και βόρεια των [Αντικυθήρων](https://www.travelmyth.gr/αντικυθηρα/ξενοδοχεια).



ebb63145889deb52ced4aa9d2f23ccbe
### Που ανήκουν τα Κύθηρα;


travelmyth.gr
2020.34

Τα Κύθηρα ανήκουν στα Επτάνησα, στην Περιφέρεια Αττικής και στον Δήμο Κυθήρων.



2b2d2e0391ee209a317a6ac9a91b9c78
### Ποιος είναι ο πληθυσμός των Κυθήρων;


travelmyth.gr
2020.34

Σύμφωνα με την απογραφή του 2011, ο πληθυσμός των Κυθήρων ανέρχεται στους 3.973 κατοίκους.


